बहस-मुबाहिसों, प्रतिभा प्रदर्शनों, फैन्सी ड्रेस प्रतियोगिताओं (मुख्यत: स्थानीय पगडिय़ों की), आंकड़ों की ‘सौन्दर्य प्रतियोगिताओं’, जिनमें जितना जाहिर किया गया, उससे ज्यादा छुपा लिया गया और नाजुक मुद्दों के चारों ओर नृत्य करने की प्रतियोगिताओं के बाद, अब, अंतत:, धरती के सबसे बड़े प्रजातांत्रिक तमाशे का फोकस, मंच के कलाकारों से हटकर एक व्यक्ति पर हो गया है। नहीं-नहीं, वह व्यक्ति न तो नमो हैं, न राहुल और ना ही केजरीवाल, न तो अम्मा हैं, न दीदी और ना ही बहन जी। वह व्यक्ति है मतदान बूथ के सामने धैर्यपूर्वक लाइन में खड़े रहने वाला आदमी, जो अपना नंबर आने पर एकांत में वह निर्णय लेता है, जो अगले पांच बरस तक 120 करोड़ भारतीयों के भविष्य का निर्धारण करेगा। वह भविष्य बेहतर होगा या बदतर-यह कहना मुश्किल है।